James Mattis

James N. Mattis (født 8. september 1950 i Pullman i delstaten Washington i USA) er en pensjonert amerikansk offiser (general) i U.S. Marine Corps, og fra 20. januar 2017 til 31. desember 2018 USAs forsvarsminister i Donald Trumps regjering.

Han var sjef for U.S. Central Command fra 11. august 2010 til 22. mars 2013.

Mattis er kjent for å ha implementert COIN-strategien. Før president Barack Obama utnevnte ham til å erstatte general David Petraeus 11. august 2010, var han sjef for  U.S. Joint Forces Command fra 9. november 2007 til august 2010 og samtidig NATOs Allied Commander Transformation fra 9. november 2007 til 8. september 2009. Før det var han befalhavende for I Marine Expeditionary Force, U.S. Marine Forces Central Command, og 1. marinedivisjon under Irak-krigen.

I april 2012 uttalte James Mattis at han ønsket å pensjonere seg som general fra United States Marine Corps. Han var med på å skrive boken Warriors & Citizens: American Views of Our Military som ble publisert i august 2016. I 2019 ble Mattis sin selvbiografi Call Sign Chaos: Learning to Lead publisert.

Daværende president-elect Donald Trump møtte Mattis til samtaler allerede den 20. september 2016,  og den 1. desember 2016 ble det annonsert at Mattis ville bli utnevnt USAs forsvarsminister. Hans første offisielle reise utenfor USA som forsvarsminister, var til Sør-Korea i begynnelsen av februar 2017. 

Den 19. desember 2018 annonserte president Donald Trump at han planla at alle amerikanske soldater skulle trekke seg fullstendig ut av Syria. Til tross for at flere av hans sikkerhetsrådgivere frarådet presidenten fra å gjennomføre dette, og James Mattis valgte kort tid senere å trekke seg fra sin stilling som forsvarsminister.

Referanser 

USAs forsvarsministre
Donald Trumps regjering
Offiserer i U.S. Marine Corps
Bronze Star
Personer fra Whitman County i Washington
Personer fra krigen i Afghanistan (2001–2021)
Personer fra krigen mot terror